নগরীর বাসস্ট্যান্ড, রেলষ্টেশন ও বস্তিগুলোতে শিশুদের মাদক হিসেবে এটি নতুন সংযোজন। নগরীর ষ্টেশন রোডের পুরাতন রেলওয়ে ষ্টেশনের ফ্ল্যাটফর্ম ডিঙিয়ে ওয়াগনের পাশে নির্জন ঝোপের ধারে ড্যান্ডি আসক্ত একদল শিশুর সন্ধান পাওয়া যায়। জানা গেলো এখানে প্রতিদিন ১২ থেকে ১৫ বছর বয়সী পথশিশুরা নেশা করে আসছে। সন্ধ্যা নামার সঙ্গে সঙ্গে জমে উঠে পথশিশুদের ড্যান্টি টানার আসর। দেখা গেলো একদল শিশু বসে ঝিমোচ্ছে আর কেউ কেউ পলিথিনের ভেতর মুখ ঢুকিয়ে শ্বাস নিচ্ছে। নাম জিজ্ঞেস করতেই একে একে বলে উঠে-কাউসার, বিল্লাল, রাজু, আজমল, মনির, সেলিম, কবির।